
BIROUL PERMANENT

AL CAMEREI DEPUTAŢILOR

DOMNULUI PREŞEDINTE 

VALER DORNEANU



Vă înaintăm, alăturat, Raportul la proiectul de Lege privind aprobarea Ordonanţei de urgenţă a Guvernului nr.293/2000 pentru modificarea şi completarea Ordonanţei de urgenţă a Guvernului nr.216/2000 privind reglementarea situaţiei juridice a conductelor magistrale şi a instalaţiilor, echipamentelor şi dotărilor anexe, aferente sistemului naţional de transport al ţiţeiului, gazolinei, condensatului şi etanului.



La întocmirea raportului comisia a avut în vedere şi avizele transmise de:



- Comisia pentru politică economică, reformă şi privatizare;



- Comisia pentru buget, finanţe şi bănci;



- Comisia juridică, de disciplină şi imunităţi;



- Consiliul Legislativ.



PREŞEDINTE,                                           SECRETAR,

                      István Antal                                              Aurelia Vasile          

Expert,

Dr. Maria Cristina Bălănescu

RAPORT

asupra proiectului de Lege privind aprobarea Ordonanţei de urgenţă a Guvernului nr.293/2000 pentru modificarea şi completarea Ordonanţei de urgenţă a Guvernului nr.216/2000 privind reglementarea situaţiei juridice a conductelor magistrale şi a instalaţiilor, echipamentelor şi dotărilor anexe, aferente sistemului naţional de transport al ţiţeiului, gazolinei, condensatului şi etanului



Cu adresa nr.42 din 6 februarie 2001, Biroul Permanent al Camerei Deputaţilor, în conformitate cu prevederile art.89 şi 107 din Regulamentul Camerei Deputaţilor, a sesizat în fond, în procedură de urgenţă, Comisia pentru industrii şi servicii cu dezbaterea şi avizarea acestui proiect de lege. 



Potrivit prevederilor art.60 din Regulamentul Camerei Deputaţilor, membrii Comisiei pentru industrii şi servicii au examinat proiectul de lege menţionat mai sus în şedinţa din data de 07.02.2001, având în vedere şi avizele favorabile primite de la Comisia pentru politică economică, reformă şi privatizare, Comisia pentru buget, finanţe şi bănci, Comisia juridică, de disciplină şi imunităţi şi Consiliul Legislativ, şi au hotărât avizarea favorabilă şi trimiterea lui spre dezbatere şi adoptare în plenul Camerei Deputaţilor în forma prezentată de Senat.



Senatul a respins proiectul de Lege privind aprobarea Ordonanţei de urgenţă a Guvernului nr.293/2000 pentru modificarea şi completarea Ordonanţei de urgenţă a Guvernului nr.216/2000 privind reglementarea situaţiei juridice a conductelor magistrale şi a instalaţiilor, echipamentelor şi dotărilor anexe, aferente sistemului naţional de transport al ţiţeiului, gazolinei, condensatului şi etanului, întrucât dispoziţiile au fost preluate în legea de adoptare a Ordonanţei de urgenţă a Guvernului nr.216/2000 privind reglementarea situaţiei juridice a conductelor magistrale şi a instalaţiilor, echipamentelor şi dotărilor anexe, aferente sistemului naţional de transport al ţiţeiului, gazolinei, condensatului şi etanului.



Prin obiectul de reglementare şi conţinutul său, proiectul de lege face parte din categoria legilor ordinare.



PREŞEDINTE,                                           SECRETAR,

                      István Antal                                              Aurelia Vasile
Expert,

Dr. Maria Cristina Bălănescu

